recursal/SuperWikiNEXT-32B huggingface dataset:
**Слендермен** (англиски: *Slender Man*, македонски: „Тенкиот Човек"), познат и како **Слендер** (англ. *Slender*) — измислен лик создаден како интернет-мем од корисникот на семрежниот форум *Something Awful* — Ерик Кнудсен (познат како „Виктор Серџ") во 2009 г. Тој е прикажан како налик на неприродно висок, слаб, безличен човек облечен во црн костум и црвена или понекогаш црна вратоврска со пипала зад грбот. Приказните за Слендермен обично вклучуваат следење, грабнување и јадење луѓе, особено деца. Ликот Слендермен не е ограничен на една приказна, туку се појавува во разни творби, плод на уметнички измислици, најчесто создадени на семрежјето.

Опис
----

Слендермен е опишан како висок лик на маж без лице. Може да се телепортира, а во игрите за Слендер, тој го прави ова само кога играчот не е свртен кон него. Има и пипала што се појавуваат од грбот, но не секогаш. Во суштина, тој ги користи за самоодбрана или за да ги запрепасти луѓето. Слендермен ја избегнува сончевата светлина бидејќи тоа е неговата слабост, иако понекогаш може да се види на неа. Многу луѓе го мислат како вид дух или привидение, но тој всушност е човечки лик направен од неприродна плазмена материја, како суштество што личи на 4Д-призрак. Слендермен најчесто се поврзува со белешки што се осум на број.

Наводи
------

1. ↑  Gail Arlene De Vos (2012). *What Happens Next?*. ABC-CLIO. стр. 162. ISBN 9781598846348.
2. ↑  Romano, Aja (31 октомври 2012). „The definitive guide to creepypasta—the Internet's urban legends". *The Daily Dot*. Посетено на 22 април 2013.

Надворешни врски
----------------

|  |  |
| --- | --- |
| Ризница | „Слендермен" на Ризницата ? |
**Олга Николаевна** (руски: *Ольга Николаевна Романова*) била ќерка на последниот руски император Николај II и неговата сопруга Александра Фјодоровна.

Таа е родена на 15 ноември 1895

 година во Царское Село, Русија. Како најстаро дете од фамилија Романови, се сметало дека таа ќе биде омажена за големиот кнез Дмитриј Павлович, принцот Карол, принцот Едвард или принцот Александар Караѓоргевиќ. Сепак, таа настојувала да се омажи за Русин, па така останала во својата земја. За време на Првата светска војна, Олга заедно со своите сестри ги посетувале ранетите војници во приватната болница во Царское Село (резиденцијата на царското семејство во близина Санкт Петербург), и помагала на ранетите војници. Царот Николај II Романов абдицирал во февруари 1917, а Олга и нејзиното семејство за време на Октомвриската револуција биле ставени во куќен притвор во Александровскиот дворец во Царское Село. Бидејќи се приближувале болшевиците, претседателот на привремената влада, Александар Керенски, ги преместил во Тобољск во Сибир. Кога болшевиците го зазеле поголемиот дел од Русија, Олга и царското семејство, биле префрлени од страна на болшевиците во Ипатиевиот дом, куќа која се користела за посебни потреби од страна на тајната болшевичка полиција, Чека, во Екатеринбург.

На 17 јули 1918 година, Олга заедно со целото свое семејство биле стрелани од новите власти во Русија во Екатеринбург, по кое биле закопани на скришно место чија цел била да не бидат откриени нивните тела.

По падот на комунизмот, во 1991 година нејзините останки биле пронајдени заедно со останките на останатите членови на семејството. Нејзиното тело било идентифицирано преку ДНК тест. По ова, нивните останки биле погребани во Петропавловската катедрала во Петербург на 17 јули 1998 година. Во 2000 година, Руската Православна црква ги канонизирала за маченици.

Наводи
------

1. ↑  King and Wilson (2003), стр. 78-102

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 1637803
* LCCN: n90695729
* ISNI: 0000 0000 3971 1986
* GND: 1025433955
* SUDOC: 202971686
* BNF: cb149788078 (податоци)
* BNE: XX5247957

 |

 |
**Владимир Димитровски** - македонски фудбалер, член на македонската фудбалска репрезентација.

Животопис
---------

Професионална кариера
---------------------

На крајот од летото 2015 година, откако неговиот клуб ФК „Керкира" не добил дозвола да игра во првата лига на Грција, Димитровски се преселил во ФК „Карабах" од Азербејџан.
  

Димитровски добил можност повторно да заигра за македонската репрезентација во јуни 2015 година, на натпреварот против Словачка. Меѓутоа, пред натпреварот на македонската репрезентација со Луксембург (одигран на 5 септември 2015 година), во рамките на квалификациите за Европското првенство 2016, Димитровски бил отстранет од репрезентацијата, а селекторот Љубинко Друловиќ изјавил дека повеќе не смета на него за идните настапи на репрезентацијата. Причината за тоа била самоволното напуштање на Димитровски на репрезентацијата за време на подготовките. Имено, ноќта меѓу 1 и 2 септември 2015 година, Димитровски заминал во странство, без знаење на селекторот на македонската репрезентација, со цел да ги потпише документите за неговиот трансфер во екипата на ФК „Карабах" од Азербејџан.

Наводи
------

1. ↑  „Димитровски се сели во Карабах", *Дневник*, година XIX, број 5855, среда, 2 септември, стр. 22.
2. ↑  „Димитровски без дозвола го напуштил хотелот, Друловиќ не смета повеќе на него", *Дневник*, година XIX, број 5856, четврток, 3 септември 2015, стр. 23.
**Франц Дофлајн** (5 април 1873, Париз – 24 август 1924) бил германски зоолог познат по своите студии од анималната екологија.

Животопис
---------

Студирал на Универзитетот во Минхен, каде влијание врз него извршил Ричард Хертвиг. Во 1895-1896 работел како помошен асистент на Александар Гете, по што ги истражувал болестите на рибите во Минхен како асистент на Бруно Хофер. Во 1898 учествувал на студиско патување во Западните Инди, Мексико и Калифорнија.

За време на Првата светска војна, бил еден од најзначајните членови на т.н. 'Македонска земска комисија', составена од 30 Германци и шестмина Бугари, која имала задача за време на војната да ја истражува и проучува Македонија.
Леон Моро
**Леон Ернест Моро** (француски: *Léon Moreaux*,(Ферон 10 март 1852 - Рен 11 ноември 1921) бил француски стрелец, од крајот на 19 и почетокот на 20 век, бил троен освојувач на олимписките медали и двоен светски првак.

Летни олимписки игри
--------------------

На Летните олимписки игри во 1900 година во Париз Леон Моро учествувал во натпреварот во стрелање со пиштол и со пушка во 8 дисциплини. Најдобар бил во брзото пукање со пиштолот на 25 метри каде освоил сребрен медал. Уште два медали освоил во тимските дициплини: сребрен медал со пиштолот на 50 и бронзена со пушка во дисциплината „тростав". Во останатите дисциплини не освоил медали: пиштол со слободен избор 7 место со 435 кругови, и други.

Олимписки игри 1906
-------------------

На олимписките игри во Атина учествувал во 10 дициплини и освоил 5 медали од кои два биле златини, 1 сребрен и 2 бронзени. (Ова натпреварување „МОК" не го признава, па ни освоените медали не ги смета во олимписки медали). Златните медали ги освоил во стрелање со пушка од стоечки и клечечки став на 200 метри и со пиштол на 20 метри со системот на испаѓање. Сребрениот бил во гаѓање со автоматски пиштол на 25 метри, а бронзните медали ги освоил со пушка на 300 метри став по желба и со пушка од слободен избор во тимови. Во 5-те останати дициплини кои биле во пукање со пиштол не освоил никакви медали.

Летни олимписки игри 1908
-------------------------

Во својата 46 година Леон Моро учествувал во Летните олимписки ихри во 1908 во Лондон. Се натпреварувал во три дициплини. Најблиску до добивање медал биле во тимската конкуренција со пиштоли на 50 метри. Биле четврти, во категоријата пиштол поединечно со 50 јарди и пушка на 1000 јарди, бил 17 и 39.

Наводи
------

1. ↑  „Léon Moreaux". Архивирано од изворникот на 2020-04-17. Посетено на 2018-08-22.

Надворешни врски
----------------

* Олимпијци Архивирано на 17 март 2016 г.
**Ели Јаковска** (р. 16 мај 1995

 во Пробиштип) — македонска фудбалерка, која игра за Конак Беледијеспор во Истанбул, Турција.

Кариера
-------

### Клупска

Во 2015 година, Јаковска играла за ЖФК Драгон 2014. Таа учествувала во квалификацискиот циклус за жени во Лигата на шампионите на УЕФА 2015–16 - натпревари од групата 2 за ЖФК Драгон 2014. Во 2017 година, таа била капитен на ЖФК Истатов 2015 и го освоила Купот на Македонија.

Потоа се преместила во Турција и потпишала со клубот Бешикташ од Истанбул, на 9 ноември 2017 година. Таа го напуштила клубот откако се појавила на шест натпревари и постигнала три гола. Во Првата женска фудбалска лига на Турција во периодот 2019-2020 година, таа се приклучила на клубот Конак Беледијеспор од Измир.

### Меѓународна

Јаковска била член на македонските селекции до 17 и до 19 години; таа моментално игра за македонската репрезентација.

Надворешни врски
----------------

* Ели Јаковска на soccerway
**Иван Настевски** (роден на 30 јули 1991

 во Скопје) — македонски фудбалер, играч од средниот ред.

Кариера
-------

Својата кариера Настевски ја започнал во редовите на Ф.К Македонија Ѓорче Петров каде настапува за младинските категории. За првиот состав на овој тим, тој настапува 13 пати во сезоната 2009-2010 и постигнува 2 гола. 

Во сезоната 2010-2011 тој настапил за најтрофејниот македонски фудбалски клуб Вардар и во 38 настапи постигнува 5 гола.

Во новата сезона 2011-2012 тој преминал во редовите на скопскиот тим на Ф.К Работнички каде забележува значајни настапи во квалификациите на овој тим за поголемите европски првентства. 

Во март 2012 година, Иван Настевски потпишал договор со корејски Ф.К Сеул за кој ќе почне да настапува во новата сезона.

Наводи
------

1. ↑  Профил на Иван Настевски
2. ↑  Иван Настевски се договори со корејски Сеул, Екипа.мк
**Халанд** (шведски: *Hallands län)* — округ (*län*) на западното крајбрежје на Шведска. Територијата приближно се совпаѓа со културно-историската покраина Халанд. Административен центар е Халмстад.

Се граничи со окрузите Вестра Јеталанд, Јеншепинг, Крунуберг, Сконе и заливот Категат.

Покраина
--------

Историската покраина Халанд ги има речиси истите граници како денешниот округ, освен дел од општината Хилте, која ѝ припаѓа на покраината Смоланд.

Управа
------

Главна цел на окружниот административен одбор е спроведување на целите утврдени во парламентот и владата, усогласување на локалните и државните интереси, унапредување на развојот во округот, воспоставување на регионални цели, запазување на јавниот ред и раководење со правните постапки. Окружниот административен одбор е владина служба на чие чело стои управник.

Окружниот совет на Халанд (*Landstinget Halland*) е задолжен за здравството и јавниот превоз.

Општини
-------

* Варберг
* Кунгсбака
* Лахолм
* Фалкенберг
* Халмстад
* Хилте

Населени места
--------------

Еве ги петте најголеми населени места во округот Халанд:

| бр. | Место | Население |
| --- | --- | --- |
| 1 | **Халмстад** | 55.688 |
| 2 | Варберг | 26.041 |
| 3 | Фалкенберг | 18.972 |
| 4 | Кунгсбака | 17.784 |
| 5 | Онсала | 11.375 |

Наводи
------

1. ↑  „Квартал 1 2011". Централна статистичка служба. (шведски)
2. ↑  Централна статистичка служба, 2005

Надворешни врски
----------------

* Окружен административен одбор на Халанд (шведски)
* Окружен совет на Халанд Архивирано на 18 јуни 2009 г. (шведски)

|  |  |  |  |  |
| --- | --- | --- | --- | --- |
| 

| * п
* р
* у
Окрузи во Шведска |
| --- |
|  |
| 
* Блекинге
* Вермланд
* Вестерботен
* Вестернорланд
* Вестманланд
* Вестра Јеталанд
* Готланд
* Даларна
* Еребру
* Естерјетланд
* Јевлеборг
* Јемтланд
* Јеншепинг
* Калмар
* Крунуберг
* Норботен
* Седерманланд
* Сконе (Сканија)
* Стокхолм
* Упсала
* Халанд

 | Шведска |

 |

Координати: 56°43′00″ N; 12°49′16″ E﻿ / ﻿56.716566° СГШ; 12.821045° ИГД﻿ / 56.716566; 12.821045
**Иљја Лвович Толстој** (руски: *Илья́ Льво́вич Толсто́й*; 22 мај 1866 – 11 декември 1933) — руски писател и син на Лав Толстој.

Животопис
---------

Иљја Толстој е роден во Јасна Полјана, во близина на Тула. Тој живеел во Јасна Полјана сè додека семејството не се преселило во Москва во 1881 година. Првично своето образование го започнал дома со неговата мајка, која го научила да чита и пишува. Прво научил руски, а потоа почнал да изучува и француски и англиски. Неговиот татко го учел математика, а подоцна грчки и латински. Тој и неговите браќа и сестри имале и приватни наставници - тутори. Во 1881 година тој се запишал во приватна гимназија. Толстој планирал Иљја да учи во државно училиште, но подоцна го одбил тоа бидејќи не сакал да потпише изјава дека е верен на царот, постапка која била нормална во тоа време.

Иљја го напуштил училиштето пред да дипломира и го започнал воениот рок. Во 1888 година тој се оженил со Софија Философова. После воениот рок тој работел како банкарски службеник, а подоцна во компанија за осигурување.

Во 1916 година тој ја напуштил Русија и патувал низ САД, каде пристигнал во месец декември. Тој патувал низ државата и држел предавања за неговиот татко и неговите дела.

Умрел на 11 декември 1933 година во Њу Хевен, Конектикат, САД.

Англиски изданија на негови книги
---------------------------------

* *Reminiscences of Tolstoy*, Century Company, NY, 1914. from Google Books
* *Tolstoy, My Father; Reminiscences*, Cowles Book Company, Chicago, 1971.

Наводи
------

1. 1 2  Reminiscences of Tolstoy, Century Company, NY, 1914.
2. 1 2  „Count Tolstoy, 68, dies in New Haven". *New York Times*. 13 December 1933. стр. 23. `|access-date=` бара `|url=` (help)

Поврзано
--------

* Јасна Полјана
* Лав Толстој

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 95314874
* LCCN: n92068704
* ISNI: 0000 0001 1462 6387
* GND: 123921899
* SELIBR: 200083
* SUDOC: 076130312
* BNF: cb16179995s (податоци)
* NKC: jo20000080736

 |

 |
Албан Берг
**Албен Берг** (Виена, 9 февруари 1885

 - Виена, 24 декември 1935

) бил австриски композитор и еден од претставниците на втората виенска школа. Бил ученик на Арнолд Шенберг, па со самото тоа е и припадни на виенската атонална школа, но сепак успеал да створи индувидуален музички израз кој е посебно впечатлив во неговата опера *Wozzeck*, своеврсно експресионистичко ремек-дело.

Во поновото време, бил викан „класичар на современата музика". Берг успешно компонирал дела кои претставуваат комбинација на Малеровиот романтизам и Шенберговата додекафонија.

|  |  |
| --- | --- |
| Stub icon | *Оваа статија за композитор е никулец. Можете да помогнете со тоа што ќе ја проширите.** п
* р
* у
 |

|  |  |
| --- | --- |
| Знаме на АвстријаБиографска икона | *Оваа биографска статија личност од Австрија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 37101072
* LCCN: n50007790
* ISNI: 0000 0001 2095 9444
* GND: 118509322
* SELIBR: 177453
* SUDOC: 027281337
* BNF: cb13891383d (податоци)
* BIBSYS: 90171035
* ULAN: 500242092
* MusicBrainz: f61c909a-db95-4a61-bc23-65a86e0d2907
* NLA: 35017609
* NDL: 00620354
* NKC: jn20000600819
* BNE: XX993287
* CiNii: DA01391559
* RKD: 219191

 |

 |
**Ристе Наумов** (роден на 14 април 1981, во Штип) — македонски фудбалер, кој игра во нападот.

Кариера
-------

Ристе Наумов својата кариера ја започна во штипскиот ФК Брегалница. На млади години доаѓа во ФК Цементарница 55, а потоа оди во најтрофејниот македонски фудбалски клуб, Вардар. Во сезоната 2006/07 преминува во кипарскиот клуб АЦ Омонија Никозија, но во клбот не добива голема шанса да заигра, па затоа заминува од него. Сега е член на Славија Прага, од Чешка.

 *Оваа биографска статија за личност од македонскиот фудбал е никулец. Можете да помогнете со тоа што ќе ја проширите*.
**Годфроа де Блоне** (25 јули 1869 во Нидершонтал - 14 февруари 1937 во Бискра, Алжир) бил швајцарски барон и цршител на должноста претседател на Меѓународниот олимписки комитет во периодот од 1916 до 1919 година.

Де Блоне станал првиот Швајцарец, член на Меѓународниот олимписки комитет во 1899. Во 1912 година станал претседател на Швајцарскиот олимписки комитет, а на таа функција останал до 1915. Тој бил голем пријател со барон Пјер де Кубертен, па кога во 1916 Кубертен и се приклучил на француската армија во борбите во Првата светска војна, барон Годфроа де Блоне ја презел функцијата претседател на МОК. Таа функција ја задржал сè до 1919 кога неа повторно си ја повратил барон Пјер де Кубертен.

  


|  |
| --- |
| **Претседатели на МОК**Кутијава: * преглед
* разговор
* уреди
 |
| Деметриос Викелас (1894–1896) | 
Пјер де Кубертен (1896–1925) | 
Годфроа де Блоне (1916–1919) | 
Анри де Баје-Латур (1925–1942) | 
Зигфрид Едстрем (1942–1952) | 
Ејвори Брендиџ (1952–1972) | 
Лорд Киланин (1972–1980) | 
Хуан Антонио Самаранч (1980–2001) | 
Жак Рог (2001–2013) | 
Томас Бах (2013–-) |


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 51823174
* LCCN: n2018069186
* ISNI: 0000 0001 1129 9384
* GND: 1054537623
* SUDOC: 033473714
* BNF: cb12990303q (податоци)
* HDS: 013981
* BNE: XX1774430

 |

 |
**Даларна** (швед. *Dalarnas län*) е округ (*län*) во средна Шведска. Се граничи со окрузите Јемтланд, Јевлеборг, Вестманланд, Еребру и Вермланд во Шведска, а на запад со норвешките окрузи Хедмарк и Јужен Тренделаг. Административен центар е градот Фалун.

Округот ја опфаќа историската покраина Даларна, која денес има само културно-историско значење.

Историја
--------

Во историјата, територијата на Даларна повремено влегувала во територијата на управникот на Вестерос. Во 1634 е донесена одлука Даларна да има свој округ и управник. Така во 1647 со кралски указ е создаден округот Копарберг (*Kopparbergs län*) кој во 1997 е преименуван во Даларна, според покраината.

Управа
------

Главна цел на окружниот административен одбор е спроведување на целите утврдени во парламентот и владата, усогласување на локалните и државните интереси, унапредување на развојот во округот, воспоставување на регионални цели, запазување на јавниот ред и раководење со правните постапки. Окружниот административен одбор е владина служба на чие чело стои управник. Еребру има и окружен совет.

Окружниот совет на Даларна (*Landstinget Dalarna*) има задача да се грижи за здравството и јавниот превоз.

Општини
-------

Општини во Даларна
* Авеста
* Борленге
* Вансбру
* Гагнеф
* Елвдален
* Лександ
* Лудвика
* Малунг-Селен
* Мура
* Орша
* Ретвик
* Сетер
* Смедјебакен
* Фалун
* Хедемура

Поврзано
--------

* Даларна

Наводи
------

1. ↑  „Квартал 1 2011". Централна статистичка служба. (шведски)
2. ↑  „Даларна" - Нордиска семејна книга (шведски)

Надворешни врски
----------------

* Окружен административен одбор на Даларна (шведски)
* Окружен совет на Даларна (шведски)

|  |  |  |  |  |
| --- | --- | --- | --- | --- |
| 

| * п
* р
* у
Окрузи во Шведска |
| --- |
|  |
| 
* Блекинге
* Вермланд
* Вестерботен
* Вестернорланд
* Вестманланд
* Вестра Јеталанд
* Готланд
* Даларна
* Еребру
* Естерјетланд
* Јевлеборг
* Јемтланд
* Јеншепинг
* Калмар
* Крунуберг
* Норботен
* Седерманланд
* Сконе (Сканија)
* Стокхолм
* Упсала
* Халанд

 | Шведска |

 |

Координати: 60°40′43″ N; 15°36′02″ E﻿ / ﻿60.678559° СГШ; 15.600586° ИГД﻿ / 60.678559; 15.600586
Замокот Хоенсалбург, Салцбург, Австрија 
 Капела на архиепископот Леонард фон Којчах
**Хоенсбургбуршкиот замок** (германски: *Festung Hohensalzburg*) е замок кој е сместен на врвот на Фестунгсберг, мал рид во градот Салцбург, на надморска височина од 506 метри.

Историја на замокок
-------------------

Во 1077,на ридот над Салцбург, надбискупот Гебхард од Салцбург ја подигнал тврдината Хоенсалцбург, која станала негова резиденција. Тврдината постојано се проширувала со текот на времето, сè додека не станала најинтензивен комплекс во Средна Европа. Во неа архиепископите нашле прибежиште во турбулентни времиња, како што се оние помеѓу 1520 и 1526 година, за време на селското востание кое ја потресло Германија, веќе предизвикано од верското побудување на Мартин Лутер .

Позиција и изглед
-----------------

Најстариот дел од тврдината е централна, позната како „Стариот замок". Тој дел била повторно изграден во 15 век, кога биле изградени кружни кули на надворешната куќа. Архиепископот Леонард фон Којчах значително го проширил, трансформирајќи го во утврдената тврдина која се искачила на врвот на Менхсберг. Надворешни страни биле додадени во 16 и 17 век за да се одбранат од Турците. Деловите на престојот биле претворени во величествени церемонијални комори. Еден пример е *Златната сала* со извиткувачки столбови на црвен мермер, невообичаени тавани, комплексни готски декорации. Тврдината има значајна уметничка колекција.

Интересно
---------

По повод 9 век од изградбата на замокот, во 1977 година, Австрија пуштила во промет монета од 100 шилинзи со слика на замокот на неа.

Галерија
--------

* Еден од најраните цртежи на 1460-тите години Еден од најраните цртежи на 1460-тите години
* Приказ на остров со дворец на врвотПриказ на остров со дворец на врвот
* Поглед од воздух Поглед од воздух
* Внатре во дворот Внатре во дворот
* Златна соба Златна соба
* Спалната соба на Архиепископот Спалната соба на Архиепископот

Наводи
------

1. ↑  „Hohensalzburg Castles Altitude and Location". Архивирано од изворникот на 2019-04-30. Посетено на 2019-05-04.
2. ↑  100 шилинга

Надворешни врски
----------------

* Службено мрежно место
* Информации за замокот на германски јазик
Железничка станица Стурлиен 2011Железничка станица Стурлиен 2011
Железничка станица СтурлиенЖелезничка станица Стурлиен
**ЖС Стурлиен** (шведски: *Storlien station*, норвешки: *Storlien stasjon*) — железничка станица сместена во Стурлиен во општината Аре, Шведска. Се наоѓа на 3,5 километри источно од границата Норвешка - Шведска, таа служи како станица за промена помеѓу норвешката линија Мерокер и шведската централна линија (вистинската граница на сопственост и промена на името помеѓу линиите е на националната граница). Надморската височина е 592 метри и претставува највисоката сместена станица во Шведска. Станицата е 105,97 километри оддалечена од Трондхајм, 358 километри од Сундсвал и 748 километри од Стокхолм. Станицата и целата линија Естерсунд -Трондхајм била инаугурирана од кралот Оскар II во Стурлиен 1882 година. Селото Стурлиен е првенствено скијачки центар и гранично пазарно место.

Иако шведската железница е електрифицирана до границата, норвешката линија не е, така што целата услуга за Норвешка морала да биде реализирана со воз на дизел. Од 2013 година е донесена одлука за електрификација на норвешката железница, договорите биле доделени во 2021 година, а електричните услуги требало да почнат да работат од 2023/2024.

Наводи
------

1. ↑
**Вермланд** (швед. *Värmlands län*) е округ (*län*) во западниот дел на средна Шведска. Се граничи со окрузите Даларна, Еребру и Вестра Јеталанд во Шведска и норвешките окрузи Естфол, Акерсхус и Хедмарк на запад. Административен центар е Карлстад.

Покраина
--------

Историската покраина Вермланд ги има истите граници како денешниот округ, освен општините Карлскуга и Дегерфорс, кои му припаѓаат на округот Еребру.

Управа
------

Округот е основан во 1779 со негово одделување од округот Нерке и Вермланд.

Главна цел на окружниот административен одбор е спроведување на целите утврдени во парламентот и владата, усогласување на локалните и државните интереси, унапредување на развојот во округот, воспоставување на регионални цели, запазување на јавниот ред и раководење со правните постапки. Окружниот административен одбор е владина служба на чие чело стои управник.

Окружниот совет на Вермланд (*Landstinget i Värmland*) е задолжен за здравството и јавниот превоз.

Општини
-------

* Арвика
* Еда
* Грумс
* Карлстад
* Кил
* Кристинехамн
* Мункфорс
* Орјенг
* Сефле
* Стурфорс
* Суне
* Турсби
* Филипстад
* Форшага
* Хагфорш
* Хамаре

Наводи
------

1. ↑  „Квартал 1 2011". Централна статистичка служба. (шведски)

Надворешни врски
----------------

* Окружен административен одбор на Вермланд (шведски)
* Окружен совет на Вермланд (шведски) (англиски)

|  |  |  |  |  |
| --- | --- | --- | --- | --- |
| 

| * п
* р
* у
Окрузи во Шведска |
| --- |
|  |
| 
* Блекинге
* Вермланд
* Вестерботен
* Вестернорланд
* Вестманланд
* Вестра Јеталанд
* Готланд
* Даларна
* Еребру
* Естерјетланд
* Јевлеборг
* Јемтланд
* Јеншепинг
* Калмар
* Крунуберг
* Норботен
* Седерманланд
* Сконе (Сканија)
* Стокхолм
* Упсала
* Халанд

 | Шведска |

 |

Координати: 59°25′32″ N; 13°16′17″ E﻿ / ﻿59.425522° СГШ; 13.271484° ИГД﻿ / 59.425522; 13.271484
Исак Бабел
**Исак Емануилович Бабел** - (руски: *Исак Эммануилович Бабель*) (13 јули 1894, Одеса — 27 јануари 1941) — руски и советски писател.

Животопис
---------

Исак Бабел во 1908 година
Бабел е роден на 13 јули 1894 година, во Одеса. Татко му бил трговец чиј дуќан се наоѓал во квартот Молдаванка, така што уште како дете морал да му помага на својот татко во работата, а паралелно со тоа и учел. На возраст од шеснаесет години Бабел започнал да ги проучува еврејскиот јазик, Библијата и Талмудот. Во Одеса, Бабел учел во Трговското училиште на императорот Николај I, каде се дружел со децата на странските трговци, на еврејските посредници, на богатите Полаци и, како што самиот зборува во својата автобиографија, „со староверците и со многу играчи на билијар". Во тој период, Бабел поминувал многу време по пристанишните кафеани, пиејќи пиво, играјќи билијар и слушајќи различни приказни. Посебен впечаток во училиштето му оставил наставникот по француски јазик, господинот Вадон родум од Бретања, кој му давал да чита книги и ги оценувал првите негови книжевни текстови. Во периодот од 1917 до 1924 година бил војник на романскиот фронт; бил службеник во тајната полиција Чека и во Наркомпрос; учествувал во експедиците за снабдување во 1918 година; се борел во состав на Северната армија во борбите против единиците на Јуденич, како и во Првата коњичка армија; бил член на Комитетот во Одеса; работел во седмата советска типографија во Одеса; некое време бил репортер во Петроград, Тифлис итн. Исак Бабел умрел на 27 јануари 1940 година.

Творештво
---------

За почеток на творештвото на Бабел се смета 1924 година, кога во четвртата тетратка на списанието „Леф" се појавиле неговите раскази „Сол", „Писмо", „Смртта на Долгушов", „Крал" и неколку други. Самиот Бабел ја сметал средбата со Максим Горки за пресуден миг во неговата книжевна кариера, зашто тој го поучил за најважните елементи на писателскиот занает. Бабел претставува посебна страница во советската книжевност, зашто во неговите дела се наоѓа сè што е општочовечко и длабоко руско. Тој е најпознат како писател чии дела се посветени на Јужна Русија и Октомвриската револуција, кои ги опишал со смеса на горчлив реализам и највозвишена поезија. Бабел е совршен толкувач на луѓето со фантазија кои немале доволно способност или храброст да се изразат себеси. Исто така, голем дел од неговото творештво заземаат расказите со тематика ос еврејскиот живот. Тој напишал неколку дела поврзани со Црвената коњица, како што се „Црвената коњица" (1924-1926) и „Одески раскази" (1928), како и поголем број новели за идеализираниот јунак на еврејската сиромаштија, бандитот Бења Крик. Од еврејскиот живот се инспириани и драмите „Залезот на сонцето" (1928) и „Марија" (1935).

Фотографија на Бабел по неговото апсење.

Наводи
------

1. ↑  Nada Marinković, „Isak Babelj", во I. E. Babelj, *Crvena konjica*. Beograd: Rad, 1969, стр. 123-124.
2. ↑  Nada Marinković, „Isak Babelj", во I. E. Babelj, *Crvena konjica*. Beograd: Rad, 1969, стр. 123-126.
**Бруно Шулц** (*Bruno Schulz*) (12 јули 1892 - 19 ноември 1942) - полски писател, сликар, графичар, критичар и филозоф од еврејско потекло.

Спомен плоча во куќата во Дрохобич во Втората светска војна претворен во Гето на **Бруно Шулц** со текст на украински, полски и хебрејски

Животопис
---------

Бруно Шулц е роден во градот Дрохобич во Австроунгарија (денес во Украина), претежно населен со Евреи и поголемиот дел од животот го поминал во родниот град, работејќи како наставник по цртање во гимназијата. Тој бил син на Хенриета и на Јаков Шулц, трговец со текстилни материјали. Во нивниот дом не се негувала еврејската традиција и се зборувало само на полски јазик. Семејството Шулц живеело во куќата со број 10 која се наоѓала на главниот плоштад во Дрохобич при што членовите на семејството живееле на катот, а на приземјето се наоѓала нивната продавница. Токму во таа куќа се одвива дејството во расказите од збирката „Продавници со боја на цимет", во која еден од главните ликови е неговиот татко Јаков. Бруно Шулц студирал архитектура во Лавов, а за време на Втората светска војна бил одведен во гетото во Дрохобич, каде бил убиен на улица од страна на еден нацистички офицер, на 19 ноември 1942 година.

Творештво
---------

Шулц се оформил под влијание на интелектуалната авангарда собрана во движењето „Млада Полска", како и под влијание на германската книжевност од почетокот на XX век. Во 1934 ја објавил својата прва книга „Продавници со боја на цимет", а потоа, поттикнат од младите литерати и од издавачите ја објавил и втората книга „Санаториумот во знакот на Клепсидрата". Всушност, овие две книги го сочинуваат целото неговот творештво, зашто ракописот на неговото трето дело, романот „Месија" е изгубен. Исто така, Шулц има напишано и неколку други раскази, кои не дел од двете збирки, како и неколку есеи. Во двете збирки, Шулц го опишува животот на Евреите во еден мал провинциски град при што неговите раскази се одликуваат со автобиографски елементи. И покрај скромниот опус, денес, Шулц се смета за еден од најголемите прозни стилисти на XX век. Неговите раскази се напишани со богат и единствен јазик, со употреба на бројни необични метафори. Притоа, тој користи повеќекратни, сложени реченици, со комбинација на старомодни и заборавени зборови и модерни, научни изрази. Оваа техника го привлекла вниманието и била предмет на бројни дискусии уште од неговите први критичари, кои неговото творештво го оцениле како смеса на убавина и поезија.

Наводи
------

1. 1 2  Бруно Шулц, *Митизација на реалноста*. Скопје: Бегемот, 2015.
2. 1 2  Bruno Šulc, *Cimetaste prodavnice*. Beograd: Paidea, 2015.
**Волборг** и **Карин Јота** ( Флоруит 1350) — две Швеѓанки кои, според легендата, биле именувани за службени лица на дворот по големата Црна чума. Ако легендата е вистинита, тие имале единствена позиција за своето време.

Легендата вели дека кога судијата на округот Вермланд повторно го составил судот, откако големата црна чума ја поминала Шведска во 1350 година, тие биле покуси за два члена. Наместо предвидените дванаесет службеници, останалњ само десет. Не било можно да се изберат двајца нови мажи за да ги пополнат овие места, поради големиот број смртни случаи од чумата. Затоа судијата одлучил да ги повика овие две жени, Карин Јота од Калхитан и Валборг од Нордмаршитан, да ги пополнат местата во судот. Овие не биле само формални позиции; двете жени зеле активно учество во работите на судот. Според легендата, судијата имал голема почит кон нивниот суд и мудрост, тој често барал нивно мислење и совет.

Наводи
------

* Вилхелмина Шилберг: *Anteckningar om svenska qvinnor* („Белешки за шведските жени") (на шведски)
**Ингер Братстрем** (27 август 1920 – 17 мај 2018 година)  била шведска писателка. Таа била добитник на плакета „Нилс Холгерсон" во 1967 година. Авторка е на повеќе од 40 книги, меѓу кои и на холандската преведена книга *Unn en de grotten*. Многу од нејзините книги се преведени на германски ( *Das Wunschpferd*, *Solong und der Zaubrer*, *Ambika im Tempel der Gottin*, *Der Schleier*, *Mädchen von Damals*, *Seit jener Party* ).

Книга за млади возрасни преведена на англиски јазик
---------------------------------------------------

* *Од таа забава*, 1970 година (во превод на Ева Барвел)

Наводи
------

1. ↑  „Memorial page Inger Brattström". Архивирано од изворникот на 2021-09-26. Посетено на 2021-11-21.
2. ↑  „Nils Holgersson-plaketten" (Swedish). Svensk Biblioteksförening. Архивирано од изворникот на June 6, 2011. Посетено на January 25, 2010.CS1-одржување: непрепознаен јазик (link)

* „Litteraturens eviga ungdom hittar nya historier" (Swedish). Svenska Dagbladet. October 11, 2007. Посетено на January 25, 2010.CS1-одржување: непрепознаен јазик (link)
Панонската степа во Севинкел, Австрија
 Типично цртање во панонската степа во Националниот парк Хортобаги
 Националниот парк Хортобаги
**Панонската степа**  е разновидност на тревни екосистеми  кои се наоѓаат во Панонскиот басен. Тоа е ексклава на Големата евроазиска степа, пронајдена во денешна Австрија, Бугарија, Унгарија, Романија, Србија и Словачка.

Географија
----------

Панонската степа е ексклава на евроазиската степа. Климата е континентална.

Делот од Панонската степа во Унгарија е биом на пасишта  на Големата унгарска рамнина (Алфелд) околу реката Тиса во источниот дел на Унгарија, како и на западниот дел на Унгарија и во австрискиот Бургенланд. Пејзажот е широко обработен и оригиналниот пејзаж сега се наоѓа само на неколку места, на пример во Националниот парк Хортобаги. Карактеристичниот пејзаж е составен од рамнини без дрвја, солени степи и солени езера и вклучува расфрлани песочни дини, ниски, влажни шуми и слатководни мочуришта покрај поплавните рамнини на античките реки. Овде може да се најдат околу триста видови птици.

Степата Ченковска во близина на Мужа е единствениот степски национален природен резерват во Словачка. Заштитеното подрачје било прогласено во 1951 година зафаќа вкупно 83 хектари.

 Шумска степа Девинска Кобила во Словачка
Освен шумско-степската Ченковска, други значајни степски и шумско-степски биоми во Словачка се наоѓаат претежно околу Дунавските и Источно словачките рамнини и јужните венци на системот Праматра. Два од биомите се Девинска Кобила и Словачкиот карст (се поврзува со Агтелек во Унгарија).

Делот од панонската степа во Австрија е присутен во Бургенланд главно околу езерото Нојзидл.

Поврзано
--------

* Средна Европа
* Панонски басен
* Голема унгарска рамнина
* Евроазиска степа

Наводи
------

1. ↑  Természettudományi Múzeum (Hungary), 1969. link:
2. ↑  „Samen kaufen – große Saatgut Auswahl im Online-Shop | Asklepios Seeds" (PDF).
3. ↑  The European Commission (DG ENV B2) commissioned the Management of Natura 2000 habitats, 2008.  ISBN 978-92-79-08328-0
4. ↑  Ward Chesworth, Encyclopedia of Soil Science, Springer, 2008, p. 66
5. 1 2  Peter Haggett, *Encyclopedia of World Geography: Eastern Europe*, p. 1781
6. ↑  Informačný portál rezortu MŽP SR.  Архивирано на 30 јуни 2020 г. Slovak Environmental Agency, 2012
7. ↑  „Archived copy". Архивирано од изворникот на 2012-08-04. Посетено на 2012-02-23.CS1-одржување: архивиран примерок како наслов (link) Foruminstitut 2011
8. ↑  „архивска копија". Архивирано од изворникот на 2012-01-20. Посетено на 2022-02-11.
9. ↑  „Archived copy". Архивирано од изворникот на 2007-07-02. Посетено на 2012-03-22.CS1-одржување: архивиран примерок како наслов (link)
10. ↑  „Archived copy". Архивирано од изворникот на 2012-05-18. Посетено на 2012-03-22.CS1-одржување: архивиран примерок како наслов (link)
11. ↑  „Archived copy". Архивирано од изворникот на 2011-08-05. Посетено на 2012-03-09.CS1-одржување: архивиран примерок како наслов (link)

Надворешни врски
----------------

* Мелечкова, 2009, Ченковска чекор[*мртва врска*]
* Националниот парк Хортобаги - Пушта
**Јохан Ејнар Бострем** (9 октомври 1922 - 21 септември 1977) ― шведски фудбалски судија.

Судиска кариера
---------------

Во 1957 година, Бострем започнал да суди во Алсвенскан, првата шведска лига. Во 1960 година, тој бил назначен за судија на ФИФА.

Во 1972 година, Бострем бил избран за судија на Европското фудбалско првенство 1972, каде што го судел натпреварот за третото место помеѓу Белгија и Унгарија.

Бостром се пензионирал од судењето во 1972 година.

Наводи
------

1. ↑  „Belgium - Hungary 2:1 (EURO 1972 Belgium, 3td place)". *worldfootball.net*. HEIM:SPIEL. Посетено на 6 јуни 2021.

Надворешни врски
----------------

* Профил Архивирано на 25 септември 2017 г. на worldfootball.net
**Алишев Габдулазјан Габдулбариевич** татарски: Алишев Габдуллаҗан Габделбари улы; руски: *Алишев Габдуллазян Габдулбариевич*, бил татарски поет, драматург, писател и борец за отпор од времето на СССР. Пишувал претежно романи за деца, од најзначајните жанрови: „Волците" 1934, „Заклетвата" 1935, „Мојот брат" 1940, како и собрани бајки, „Бајки на мајките" 1941.

Покрај неговото пишување, Алиш ги поминал своите рани години работејќи на изградба и подобрување на електрична станица во градот Менцелинск, на бреговите на Кабанските езера. Од 1933 година работел како професионален новинар и извршен секретар на младинското списание „Пионер калиме". Во 1941 година, тој бил поставен за главен уредник на Татарскиот радио комитет.

Во 1941 година, Алишсе приклучил кон Црвената армија и се борел во Втора светска војна. Истата година, тој беше затворен од Вермахтот близу градот Брајанск. Тука се запозна со борец и поет на отпорот Муса Калил. Додека биле в затвор, тие формирале подземна група за отпор за да се спротивстават на нацистите. Нивните планови подоцна биле откриени, биле ликвидирани во затворот на Платцене.
**Ц/1911 С3** е исто така позната како **Кометата Бељавск** 1911 IV и 1911г според конвенциите за именување во тоа време. Кометата беше откриена од рускиот астроном Сергеј Иванович Бељавски на 29 септември 1911 година и набргу потоа била независно видена од четири или пет други набљудувачи во Соединетите Држави и веројатно од други ширум светот.

Во времето кога била откриена, кометата била блиску до Сонцето, што ги отежнувало набљудувањата. Меѓутоа, неколку дена по откривањето, тој бил објект со голо око неколку дена на утринското небо, а подоцна, по перихелот, како вечерен објект. Брзо избледе, стана видлив само со телескопи и последен пат беше виден на 17 февруари 1912 година.

Кометата имала опашка од 8 до 10 степени во должина.

Кометата Бељавски е долг период (непериодична) комета вредна за одбележување по тоа што има хиперболична орбита и затоа не се очекува да се врати во повторно внатрешниот Сончев Систем.

Наводи
------

1. ↑  „C/1911 S3". Архивирано од изворникот на 2021-11-30. Посетено на 2021-11-30.
**Англичанецот кој се качил на рид, а слегол од планина** (англиски: *The Englishman Who Went Up a Hill but Came Down a Mountain*) е британски филм од 1995 година, во режија на Кристофер Монгер. Главните улоги ги толкуваат: Хју Грант и Тара Фицџералд.

Содржина
--------

Во 1917 година, за време на Првата светска војна, двајца англиски картографи го посетуваат малото село Финон Гарв, во Јужен Велс за да ја измерат висината на „првата планина во Велс". Мештаните се горди на својата „планина", но потоа се разочарани и бесни, кога картографите ќе утврдат дека тоа е само рид. Не сакајќи да бидат ограничени од географските правила, мештаните се договараат од ридот да направат планина, но притоа мора да ги спречат Англичаните да си заминат пред да биде завршена работата. 

Гарт

Наводи
------

1. ↑  *Антена*, број 857, 28.11.2014, стр. 22.
2. ↑  *Антена*, број 864, 16.1.2015, стр. 22.
**Сив Мериен Арн** (родена на 25 мај 1940 година) е шведска филмска режисерка и сценаристка. Режирала десет филмови меѓу 1970 и 1997 година. Со нејзиниот филм *„Близу и далеку"* од 1976 година ја добила наградата за најдобар режисер на 13. Гулдбаге награди. Нејзиниот филм „*Ѕидовите на слободата"* од 1978 година бил влезен на 11-от Меѓународен филмски фестивал во Москва. Според историчарката за филмови Гвендолин Одри Фостер, Арн била една од првите жени што снимала документарни филмови во Шведска, а Фостер истакнува и дека филмовите на Арн не добиле многу внимание во САД.

Избрани филмови
---------------

* *Близу и далеку* (1976)
* *Ѕидовите на слободата* (1979)
* *Девојчето кај камената клупа* (1989)

Наводи
------

1. ↑  „Långt borta och nära (1976)". *The Swedish Film Database*. Посетено на 7 March 2014.
2. ↑  „11th Moscow International Film Festival (1979)". *MIFF*. Архивирано од изворникот на 3 April 2014. Посетено на 20 January 2013.
3. ↑  Gwendolyn Audrey Foster, 1995, Greenwood Press, Westport (CT) & London, *Women Film Directors: An International Bio-Critical Dictionary*, Retrieved 15 December 2014, see page(s): 3

Надворешни врски
----------------

* на IMDb
* на Шведската MDb
Суперпозиција на речиси рамни бранови (дијагонални линии) од далечен извор и бранови од брановите на патките. Линеарноста важи само приближно во водата и само за бранови со мали амплитуди во однос на нивните бранови должини.
**Начело на суперпозиција** — еден од најопштите закони во многуте гранки на физиката. Наједноставно, ова начело може да се срочи на следниот начин:
  

> 
> Резултатот од дејството на неколку надворешни сили врз дадена честичка е всушност збир од резултатите на дејствата на секоја сила одделно.
> 
> 
> 

Најпознато е начелото на суперпозиција во електростатиката, каде тој утврдува дека *електростатичкиот потенцијал, создаден во дадена точка во системот од полнежи, е збир од потенцијалите на одделните полнежи*.

Начелото на суперпозиција може да се срочи и поинаку:

* Заемодејството меѓу две честички не се менува при внесување на трета честчка која исто така заемодејствува со другите две.
* Енергијата на заемодејство на сите честички во еден многучестичен систем е всушност збир од енергиите на парните заемодејства меѓу сите можни парови на честички. Во системот не постојат повеќечестични заемодејства.
* Равенките кои го опишуваат однесувањето на многучестичните системи се линерани по количеството на честички.

Всушност, линеарноста на фундаменталната теорија во дадена област на физиката е причина за појавата на начелото на суперпозиција.
**„1917"** — филм на режисерот Сем Мендес (Sam Mendes) од 2019 година. Мендес е автор и на сценариото, заедно со Кристи Вилсон-Кернс (Krysty Wilson-Cairns). Главните улоги ги играат: Џорџ Меки (George Mackay), Дин-Чарлс Чепмен (Dean-Charles Chapman), Марк Стронг (Mark Strong), Ендрју Скот (Andrew Scott) и Ричард Маден (Richard Madden). Во 2020 година, филмот ја освоил наградата „Оскар" во следниве категории: најдобра фотографија (Роџер Дикинс), најдобри визуелни ефекти (Гијом Рошерон, Грег Батлер и Доминик Туи) и најдобро мешање на звукот (Марк Тејлор и Стјуарт Вилсон). Исто така, филмот е добитник на наградата БАФТА во категориите: најдобар режисер, најдобар филм, британски филм на годината, најдобра фотографија, како и добитник на наградата „Златен глобус" за најдобар игрна филм и за најдобар режисер.

Синопсис
--------

Во филмот се прикажува судбината на двајца британски војници во текот на Првата светска војна. Разводниците Скофилд и Блејк добиваат невозможна задача: мора да се пробијат низ непријателската линија за да пренесат една порака која може да ги спаси животите на 1 600 нивни соборци, меѓу кои се наоѓа и брат му на Блејк.

Режисер, ко-сценарист и копродуцент Сем Мендес (лево) и кинематографер Роџер Дикинс

Наводи
------

1. ↑  HRT, 1917, američko-britansko-indijski film (2019.) (пристапено на 7.5.2023)
Ингер-лена-Хултберг
**Ингер-Лена Хултберг**, **омаженото име Ингер-Лена Лам**, (родена на 27 декември 1942 година) се смета за првата жена во Шведска која волонтирала за образование наменето за оние кои влегуваат во воена служба.

Биографија
----------

Родена и израсната во Лунд, таткото на Хултберг бил учител, а нејзината мајка, книжевен историчар. Таа покажала интерес за технологијата уште од рана возраст, специјализирала математика во средно училиште и работела на посебен проект за аеродинамика. Секогаш била заинтересирана за семејниот автомобил и мотоцикли. Додека студирала англиски јазик во Англија, слободното време го поминувала набљудувајќи ги авионите на аеродромот Кројдон и Хил Бигин, познат по воените активности. Нејзиниот прв лет бил во Шведска со стар SK 16 со две седишта.

Потоа започнала курс по физика на Лундскиот универзитет. На летниот распуст во 1962 година, таа била првата жена што била примена во школата за обука на шведските воздухопловни сили во Вестерас, каде што го поминала поголемиот дел од своето време во централната работилница во Арбога, тренувајќи се како инженер по летови. Единствената жена во група од 30, таа се вратила во школата на воздухопловните сили во летото 1963 и 1964 година, квалификувајќи се како инженер по летови. Но, таа сфатила дека никогаш нема да биде примена да служи во воздухопловните сили. Како резултат на тоа, таа одлучила да ги продолжи академските студии, на крајот дипломирајќи на Лунд по математичка физика.

Хултберг подоцна била вработена како физичар во Универзитетската болница во Лунд до нејзиното пензионирање во 2010 година.

Наводи
------



1. 1 2 3  „Inger-Lena Hultberg: Sveriges första kvinnliga värnpliktige" (Swedish). Försvarsmakten. Посетено на 15 December 2016.CS1-одржување: непрепознаен јазик (link)
2. 1 2 3  „Inger-Lena - Första trulan vid LTH" (PDF) (Swedish). LTH. Посетено на 15 December 2016.CS1-одржување: непрепознаен јазик (link)
**Љубомир Ивановиќ** бил српски сликар и графичар, дописен член на САНУ.

Живот и дело
------------

Завршил четиригодишна гимназија. Ја посетувал Српската цртачка и сликарска школа во Белград, кај професорот Кирил Кутлик, потоа кај Бета и Риста Вукановиќ (1899—1905) и студирал на минхенската сликарска академија (1905—1909) и на приватната сликарска школа на Антон Ажбе и истата година е поставен за предавач по цртање на актови и глави на уметничката школа во Белград.

Првпат изложувал како ученик во 1904 на првата Југословенска уметничка изложба. Бил еден од основачите на Здружението на ликовни уметници во Белград (1919) и бил член на уметничкото здружение Лада.

Одликуван е со Орден на витез, од Легијата на честа на Република Франција. Станал дописен член на САНУ во 1922 година.

Во дваесеттите и триесеттите години на дваесеттиот век, тој, впрочем, престојувал и во Македонија истражувајќи го поднебјето, со претставување на старите градски јадра.

Галерија
--------

* Мотив од Битола (Теке), 1927.*Мотив од Битола (Теке)*, 1927.
* Мотив од Охрид, 1927.*Мотив од Охрид*, 1927.
* Мотив од Кратово, 1939.*Мотив од Кратово*, 1939.

Наводи
------

1. 1 2 3  Танјуг 2013. sfn error: no target: CITEREFТанјуг2013 (help)
**20 000 милји под морето** (англиски: *20.000 Leagues Under the Sea*) - американски филм од 1954 година, во режија на Ричард Флејшер (Richard Fleischer), според сценариото на Ерл фелтон (Earl Felton). Главните улоги ги граат: Џејмс Мејсон (James Mason), Пол Лукас (Paul Lukas), Кирк Даглас (Kirk Douglas) итн. Филмот се одликува со одлична фотографија и сценографија, а во него се истакнува Џејмс Мејсон со маестрално одиграната улога на капетанот Немо. Филмот освоил две награди „Оскар": за сценографија и за визуелни ефекти.

Синопсис
--------

Во 1868 година, на светските мориња владее паника поради честите потопувања на бродовите, наводно од страна на големо морско чудовиште. Поради тоа, американската влада го повикува најценетиот светски стручњак за поморство, францускиот професор Пјер Аронакс (го игра Лукас), кој треба да ја испита мистеријата. Тој заминува на пат, заедно со стручњакот за харпуни, морнарот Нед Ланд (го игра Даглас). Набрзо, тие откриваат дека не се работи за морско чудовиште, туку за подводното пловило „Наутилус" со кое управува капетанот Немо (го игра Мејсон)...

Наводи
------

1. ↑  HRT, 20000 milja pod morem, američki film (пристапено на 12.1.2020)
2. ↑  HRT, 20000 milja pod morem, američki film (пристапено на 12.1.2020)